కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
శివజ్యోతి ఔట్.. ట్రంకుపెట్టెలో టైటిల్ లేకుండానే నిజామాబాద్‌కి!
బిగ్ బాస్ సీజన్ 3లో శివజ్యోతి ఎలిమినేట్ అయినట్టు తెలుస్తోంది. ఈవారం నామినేషన్‌లో ఉన్న శివజ్యోతి ఫైనల్ వార్‌లో ఇంటి ముఖం పట్టింది. అలీ కంటే తక్కువ ఓట్లు రావడంతో జ్యోతక్క నిజామాబాద్‌కి పయనమైనట్టు సమాచారం.
Samayam Telugu | Updated:
Oct 27, 2019, 03:15PM IST
సార్.. నేను ఈ టంకు పెట్టె తీసుకుని వచ్చాను కాని.. మొత్తం ఖాళీగానే ఉంది. కాని వెళ్లేటప్పుడు ఈ ట్రంకు పెట్టె నిండా ఏం తీసుకుని పోతా అంటే.. కొన్ని మంచి విషయాలు, కొన్ని చెడ్డ విషయాలు, ప్రేక్షకులు ఓట్లు వేస్తే బిగ్ బాస్ టైటిల్‌ని కూడా తీసుకుని పోతా అంటూ నిజామాబాద్ నుండి టంకు పెట్టె తీసుకుని తొలి కంటెస్టెంట్‌గా బిగ్ బాస్ హౌస్‌కి అడుగుపెట్టిన శివజ్యోతి టైటిల్‌కి ఒక్క అడుగుదూరంలో ఆగిపోయింది. ట్రంకుపెట్టెలో టైటిల్ తీసుకునిపోతా అని శపథం చేసిన శివజ్యోతి ఖాళీ పెట్టెతో బిగ్ బాస్ హౌస్ నుండి సొంత ఊరికి పయనమైందా?
ఆ వివరాల్లోకి వెళ్తే.. బిగ్ సీజన్ 3 అంతిమ ఘట్టానికి చేరుకుంది. మరో వారంలో బిగ్ బాస్ విజేత ఎవరన్నది తేలిపోనుంది. ప్రస్తుతం హౌస్‌లో శ్రీముఖి, వరుణ్, శివజ్యోతి, బాబా భాస్కర్, రాహుల్, అలీలు ఉండటంతో ఈ ఆరుగురిలో ఐదుగురు శ్రీముఖి, వరుణ్, శివజ్యోతి, బాబా భాస్కర్, అలీ ఈవారం నామినేషన్స్‌లో ఉన్నారు. రాహుల్‌కి టికెట్ టు ఫినాలే లభించడంతో తొలి ఫైనల్ కంటెస్టెంట్‌గా బెర్త్ కన్ఫామ్ అయ్యింది. ఇక శుక్రవారం నాటి ఎపిసోడ్‌లో బాబా భాస్కర్‌కి టికెట్ టు ఫినాలే లభించడంతో ఆయన రెండో ఫైనల్ కంటెస్టెంట్ అయ్యారు. అయితే శనివారం నాటి ఎపిసోడ్‌లో శ్రీముఖిని నామినేషన్ నుండి సేవ్ అయినట్టు ప్రకటించారు నాగార్జున. దీంతో శ్రీముఖి కూడా ఫైనల్‌కి చేరుకుంది. మొత్తంగా ఫైనల్‌కి వెళ్లే టాప్ 5 కంటెస్టెంట్స్‌లో రాహుల్, బాబా భాస్కర్, శ్రీముఖిలు ముగ్గురూ చోటు సంపాదించారు. ఇక మిగిలిన రెండు స్థానాల కోసం వరుణ్, అలీ, శివజ్యోతిల మధ్య టఫ్ ఫైట్ కొనసాగుతోంది. అయితే ఈ ఫైనల్ వార్‌లో శివజ్యోతి ఎలిమినేట్ అయినట్టు తెలుస్తోంది. అలీ కంటే తక్కువ ఓట్లు రావడంతో శివజ్యోతి ఈవారం ఎలిమినేట్ సమాచారం.